สวัสดีค่ะ คือดิฉันทานยาคุมมาประมาณ9ปีค่ะ แล้วอยากมีลูกค่ะ เดือสุดท้ายที่ทานยาคุมคือเดือนกรกฎาคมค่ะพอยาคุมหมดแผง(28เม็ด)วันที่30กรกฎาคมก็มีประจำเดือน เป็นได้3วัน พอหายก็มีเพศสัมพันธ์ุโดยไม่ได้ป้องกันผ่านไปประมาณอาทิตย์กว่าๆของเดือนสิงหาคมก็มีเลือดออกมาอีก2-3วันแต่มาไม่เยอะ พอหายก็มีอาการเจ็บบริเวณหัวนมเป็นประมาณ2อาทิยต์ค่ะ ดีใจมากนึกว่าจะท้อง เลยไปซื้อที่ตรวจมาตรวจปรากฏว่าขึ้นขีดเดียว พอมาถึงวันที่31สิ้นเดือนพอดีก็มีประจำเดือนมา สรุปคือไม่ท้องค่ะ แล้วถ้าเป็นแบบนี้สามารถปล่อยให้ท้องเลยได้ไหมค่ะในเดือนกันยายนนี้ ถ้ามีเพศสัมพันธุ์แบบไม่ป้องกันจะมีโอกาสท้องไหมค่ะคุณ หรือต้องรอให้3เดือนก่อน
สวัสดีค่ะ หลังหยุดยาคุมกำเนิดแบบแผงรายเดือน การตกไข่และประจำเดือนจะกลับมาได้ค่อนข้างเร็วเทียบกับวิธีอื่นๆ ใช้เวลาประมาณ 1-3 เดือน ขึ้นกับบุคคลดังนั้นหากเพิ่งหยุดยาคุมมาเมื่อเดือนกค.อาจจะยังมีอิทธิพลจากยาคุมกำเนิดอยู่ได้ค่ะ แนะนำให้สังเกตอาการไปก่อน ระหว่างนี้ไม่ไปซื้อยาฮอร์โมนใดๆมารับประทานเอง ดูแลสุขภาพได้ตามปกติภาวะมีบุตรยากนั้น จะวินิจฉัยเมื่อไม่สามารถตั้งครรภ์ได้ภายใน 1 ปี โดยที่ไม่ได้ใช้วิธีคุมกำเนิดใดๆ และมีเพศสัมพันธ์อย่างสม่ำเสมอ สาเหตุอาจเกิดจาก สาเหตุทางฝ่ายหญิงเช่นมีมดลูกที่ผิดปกติ ท่อนำไข่ตีบตัน ไข่ตกไม่สม่ำเสมอ หรือสาเหตุจากฝ่ายชายเช่นจำนวนอสุจิน้อยหรือไม่แข็งแรง ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้น หากเข้าข่ายผู้มีบุตรยากดังกล่าวไป ควรไปพบสูตินรีแพทย์